**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VI. volebné obdobie**

Číslo: CRD-1793/2014

### 1204a

### S p o l o č n á s p r á v a

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Richarda RAŠIHO a Otta BRIXIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 1204) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre verejnú správu a regionálny rozvoj ako gestorský výbor k **návrhu** **poslancov Národnej rady Slovenskej republiky Richarda RAŠIHO a Otta BRIXIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 1204)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1387 z 21. októbra 2014 pridelila  **návrh poslancov Národnej rady Slovenskej republiky Richarda RAŠIHO a Otta BRIXIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 1204)** na prerokovanie týmto výborom:

 **Ústavnoprávnemu výboru Národnej rady Slovenskej republiky**

**a**

**Výboru Národnej rady Slovenskej republiky pre verejnú správu a regionálny rozvoj;**

 Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor** **Národnej rady Slovenskej republiky** uznesením č. 523 z 18. novembra 2014 s návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 **Výbor Národnej rady Slovenskej republiky pre verejnú správu a regionálny rozvoj** uznesením č. 205 z 24. novembra 2014 s návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

V čl. I 2. bode § 19 ods. 1 sa slová „slovo „štatút“ nahrádza slovom „nariadenie mesta““ nahrádzajú slovami „slová „určuje štatút“ nahrádzajú slovami „ustanovuje nariadenie mesta““.

Legislatívno-technická úprava za účelom zosúladenia pojmológie.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

V čl. I 3. bode § 19 ods. 2 sa slovo „určuje“ nahrádza slovom „ustanovuje“.

Legislatívno-technická úprava za účelom zosúladenia pojmológie.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

V čl. I 4. bode úvodnej vete sa slová „V § 19 sa za ods. 3 vkladá nový ods. 4“ nahrádzajú slovami „§ 19 sa dopĺňa odsekom 4“ a v § 19 ods. 4 sa slovo „určených“ nahrádza slovom „ustanovených“.

Legislatívno-technická úprava úvodnej vety a formulačná úprava za účelom zosúladenia pojmológie.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

V čl. I 5. bode sa v nadpise § 27b slovo „ustanovenie“ nahrádza slovom „ustanovenia“.

Legislatívno-technická úprava nadpisu § 27b vzhľadom na to, že obsahuje tri prechodné ustanovenia.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

V čl. I 5. bode § 27b ods. 1 sa slová „doterajších platných právnych predpisov ostávajú v platnosti“ nahrádzajú slovami „zákona účinného do 31. decembra 2014 zostávajú v platnosti až do schválenia nariadenia mesta podľa § 19 ods. 1 a nariadenia mestskej časti podľa § 19 ods. 2“.

Formulačná precizácia prechodného ustanovenia za účelom jednoznačnosti výkladu.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

V čl. I 5. bode § 27b ods. 2 sa slová „tohto zákona je povinné mesto schváliť najneskôr do 6 mesiacov od účinnosti tohto zákona“ nahrádzajú slovami „je mesto povinné schváliť do 30. júna 2015“.

Formulačná precizácia prechodného ustanovenia doplnením konkrétneho dátumu, do ktorého je mesto povinné schváliť nariadenie mesta ustanovujúce vyobrazenie, opis a používanie symbolov mesta.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

V čl. I 5. bode § 27b odsek 3 znie:

„3) Nariadenie mestskej časti podľa § 19 ods. 2 je mestská časť povinná schváliť do 30. júna 2015.“.

Formulačná precizácia prechodného ustanovenia doplnením konkrétneho dátumu, do ktorého je mestská časť povinná schváliť nariadenie mestskej časti ustanovujúce symboly mestskej časti, ich vyobrazenie a opis, a súčasne zjednotenie formulácie s § 27b ods. 2 (čl. I, 5. bod).

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

 **V.**

 Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 7 s  odporúčaním gestorského výboru **schváliť**.

**VI.**

 Gestorský výbor na základe stanovísk výborov vyjadrených v  uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **návrh** **poslancov Národnej rady Slovenskej republiky Richarda RAŠIHO a Otta BRIXIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 1204)** v znení schválených pozmeňujúcich a doplňujúcich návrhov uvedených v spoločnej správe a prednesených v rozprave **s c h v á l i ť.**

Spoločná správa výborov Národnej rady Slovenskej republiky o **návrhu** **poslancov Národnej rady Slovenskej republiky Richarda RAŠIHO a Otta BRIXIHO na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 1204a)** bola schválená v druhom čítaní uznesením gestorského výboru č. **209**  z**24. novembra 2014**.Výbor určil poslanca **Tibora G L E N D U**  za spoločného spravodajcu výborov.

Súčasne ho poveril

predniesť spoločnú správu výborov na schôdzi Národnej rady Slovenskej republiky,

navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Igor C H O M A**, v. r.

predseda

Výboru NR SR pre verejnú správu

a regionálny rozvoj

V Bratislave 24. novembra 2014